НОБЭ
♦ЕтIуанэ дунейпсо зауэр щиуха махуэщ. Абы и щыхьэту, 1945 гъэм США-м и «Миссури» кхъухьым Iэ щытрадзащ Японием зэрызитым теухуа дэфтэрым.
♦Урысей гвардием и махуэщ
♦УФ-м и Полицэм и плъыр-пост къулыкъум и махуэщ
♦Вьетнамым и щхьэхуитыныгъэм и махуэщ (1945 гъ.)
♦США-мрэ Канадэмрэ щагъэлъапIэ лэжьыгъэм и махуэр
♦1794 гъэм Одессэ къалэр ухуэн щIадзащ.
♦1918 гъэм Урысейпсо гъэзэщIакIуэ комитет нэхъыщхьэм къызэригъэпэщащ Республикэм и дзэ советыр.
♦1943 гъэм Къанкъуэщ Ахьмэдхъан Совет Союзым и ЛIыхъужь цIэр къыфIащащ.
♦1958 гъэм япэу дыдэу эфирым къихьащ Китайм и телевиденэр.
♦1971 гъэм Хьэрып Республикэ Зэгуэтыр Мысыр, Сирие къэралыгъуэхэу зэхэкIащ.
♦1993 гъэм Урысеймрэ США-мрэ Iэ традзащ Дунейпсо хьэрш станц ухуэным теухуа зэгурыIуэныгъэм.
♦2002 гъэм РТР телеканалым зэреджэр «Урысей», ОРТ-м - «Япэ канал» жиIэу зэрахъуэкIащ.
♦1926 гъэм къалъхуащ совет актёр щэджащэ, СССР-м и цIыхубэ артист Леонов Евгений.
♦1930 гъэм къалъхуащ совет композитор, фильм цIэрыIуэ куэдым я макъамэхэр зытха, СССР-м и цIыхубэ артист Петров Андрей.
♦1935 гъэм къалъхуащ театрымрэ киномрэ я актёр, УФ-м и цIыхубэ артист Гафт Валентин.
♦1944 гъэм къалъхуащ совет актёр, Урысей Федерацэм и цIыхубэ артист Филиппенкэ Александр.
♦1953 гъэм къалъхуащ УФ-м щIыхь зиIэ артисткэ Прокловэ Еленэ.
♦1954 гъэм къалъхуащ сурэтыщI-живописец Ерчэн Исуф.
♦1963 гъэм къалъхуащ УФ-м футболымкIэ и командэ къыхэхам и тренер нэхъыщхьэ, Урысейм спортымкIэ щIыхь зиIэ и мастер Черчесов Станислав.
♦1964 гъэм къалъхуащ Америкэм щыщ актёр цIэрыIуэ Ривз Киану.
♦1983 гъэм къалъхуащ атлетикэ хьэлъэмкIэ спортым и мастер, дунейпсо чемпионатым жэз, Европэпсо зэпеуэм дыжьын медалхэр къыщызыхьа Къардэн Рагнеттэ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 30 - 31-рэ, жэщым градус 18 - 20 щыхъунущ.
Лъэпкъ Iущыгъэ:
УмыщIэм ущIэупщIэныр емыкIукъым.
Зыгъэхьэзырар ЖЬЭКIЭМЫХЪУ Маринэщ.
